Апiсанне раслiны. Чарамша — ралiна, якая належыць да сям’i цыбулевых. Шматгадовая травянiстая раслiна з простастаячым трохгранным сцяблом i з двума шырокiмi, як у ландыша, лiстамi. Прадаўгаватая пласцiнка лiста шырынёй 3—5 см паступова звужаецца ў чарашок. Кветкi белыя накшталт зорачак, з 6 завостранымi пялёсткамi, сабраны ў паўшарападобны густы парасонiк. Цыбуля мядзведжая цiкава размнажаецца. Перад выспяваннем насення сцябло вырастае ў даўжыню, затым падае на зямлю. Выпаўшае з шарападобных каробачак-пладоў насенне расцягваецца мурашамi. У глебе знаходзiцца адзiнкавая вузкая белая цыбулiна. Такiм чынам, акрамя насеннага, iснуе яшчэ вегетатыўнае размнажэнне. Цвiценне раслiн назiраецца ў маi-чэрвенi. Паспяванне пладоў у пачатку лiпеня. У канцы лiпеня раслiна заканчвае вегетацыю. Кароткi вегетацыйны перыяд — адзнака эфемеройдаў, да якiх належыць цыбуля мядзведжая.